അഫ്ഗാനിസ്താനില് വിദേശ കറന്സികള് പൂര്ണമായും നിരോധിച്ച് താലിബാന് കാബൂള്: 03.10.2021 അഫ്ഗാനിസ്താനില് വിദേശ കറന്സികള് ഉപയോഗിക്കുന്നതിന് നിരോധനം ഏര്പെടുത്തി താലിബാന്. സാമ്ബത്തിക തകര്ചയുടെ വക്കില്നില്ക്കുന്ന രാജ്യത്തിന് ഇരട്ട പ്രഹരം നല്കുന്നതാണ് പുതിയ നീക്കാമെന്ന് വിദഗ്ദര് അഭിപ്രായപ്പെട്ടു. തകര്ന്നുകൊണ്ടിരിക്കുന്ന സമ്ബദ്ഘടനയെ വീണ്ടും പരിക്കേല്പിക്കുന്നതുകൊണ്ടാണ് കടുത്ത നടപടി സ്വീകരിക്കുന്നതെന്ന് താലിബാന് വ്യക്തമാക്കി. താലിബാന് അധികാരത്തിലെത്തിയതിനെ തുടര്ന്ന് അന്താരാഷ്ട്ര തലത്തില് നിന്ന് ലഭിച്ചുകൊണ്ടിരുന്ന സാമ്ബത്തിക പിന്തുണ നിലച്ചതിന് പിന്നാലെ അഫ്ഗാന് കറന്സിയായ അഫ്ഗാനിയുടെ മൂല്യം വന്തോതില് ഇടിഞ്ഞതോടെയാണ് ഈ നീക്കം. രാജ്യത്തെ സാമ്ബത്തിക സ്ഥിതിയും ദേശീയ താല്പര്യങ്ങളും മുന്നിര്ത്തി എല്ലാ അഫ്ഗാനികളും അവരുടെ ദൈനംദിന വിനിമയത്തിനായി അഫ്ഗാന് കറന്സി ഉപയോഗിക്കണമെന്ന് ആവശ്യപ്പെടുന്നുവെന്ന് താലിബാന് വക്താവ് പ്രസ്താവനയില് പറഞ്ഞു. ഇത് ലംഘിക്കുന്നവര് കര്ശനമായ നിയമ നടപടി നേരിടേണ്ടിവരുമെന്നും താലിബാന് കൂട്ടിച്ചേര്ത്തു. ഇത് അഫ്ഗാനിലെ പൗരന്മാര്, കടയുടമകള്, വ്യാപാരികള് തുടങ്ങിയവരെ അറിയിച്ചിട്ടുണ്ടെന്നും താലിബാന് വക്താവ് ഓണ്ലൈനില് പോസ്റ്റ് ചെയ്ത പ്രസ്താവനയില് അറിയിച്ചു. എല്ലാ പൗരന്മാരോടും കടയുടമകളോടും വ്യാപാരികളോടും വ്യവസായികളോടും പൊതുജനങ്ങളോടും ഇനി മുതല് എല്ലാ ഇടപാടുകളും അഫ്ഗാനിയില് നടത്താനും വിദേശ കറന്സി ഉപയോഗിക്കുന്നതില് നിന്ന് കര്ശനമായി വിട്ടുനില്ക്കാനും ഇസ്ലാമിക് എമിറേറ്റ് നിര്ദേശിക്കുന്നു ഉത്തരവില് പറയുന്നു.താലിബാനെ അംഗീകരിക്കാന് വിദേശ രാജ്യങ്ങള് മടികാണിച്ചതും ബാങ്കുകളില് കറന്സി ക്ഷാമം രൂക്ഷമായതും പ്രതിസന്ധിയുടെ ആക്കം വര്ധിപ്പിച്ചു. ഈ വര്ഷം രാജ്യത്തിന്റെ സമ്ബദ്വ്യവസ്ഥ 30 ചുരുങ്ങുമെന്നും ദശലക്ഷകണക്കിന് ആളുകളെ ദാരിത്രത്തിലേക്കും തള്ളിവിടുമെന്നും രാജ്യാന്തര നാണയനിധി മുന്നറിയിപ്പ് നല്കിയിരുന്നു. അഫ്ഗാന് മാര്കെറ്റുകളില് യു എസ് ഡോളറാണ് കൂടുതലായി ഉപയോഗിച്ചിരുന്നത്. പാക്കിസ്താന് ഉള്പെടെയുള്ള രാജ്യങ്ങളുടെ അതിര്ത്തികളിലും വാണിജ്യാവശ്യത്തിന് അയല്രാജ്യങ്ങളുടെ കറന്സി ഉപയോഗിക്കുന്നുണ്ട്.താലിബാന് അധികാരം പിടിച്ചതിന് ശേഷം അഫ്ഗാന് കറന്സിയായ അഫ്ഗാനിയുടെ മൂല്യം ഇടിയുകയും രാജ്യത്തിന്റെ വിദേശനാണ്യ ശേഖരം മരവിപ്പിക്കുകയും ചെയ്തിരുന്നു. ബാങ്കുകളില് പണമില്ലാത്തതും താലിബാന് ഭരണകൂടത്തിന് തിരിച്ചടിയായി. നിലവില് കടുത്ത സാമ്ബത്തിക പ്രതിസന്ധിയാണ് അഫ്ഗാന് നേരിടുന്നത്. കാബൂള് താലിബാന് പിടിച്ചടക്കിയതിനു പിന്നാലെ 9.5 ബില്യണിലധികം ഡോളര് ലഭിക്കുന്നതില് നിന്നും അഫ്ഗാനിസ്താനെ അമേരികയും ലോകബാങ്കും അന്താരാഷ്ട്ര നാണയ നിധിയും തടഞ്ഞിരുന്നു. ഈ സാഹചര്യത്തിലാണ് വിദേശ കറന്സി ഉപയോഗത്തെ താലിബാന് വിലക്കിയത്.